**Budapest Főváros VII. kerület Erzsébetváros Önkormányzata Képviselő-testületének ……/2019. (……..) önkormányzati rendelete**

**a** **köznevelési intézményekbe járó tanulók részére biztosított térítésmentes illetve kedvezményes juttatásokról, valamint az erzsébetvárosi fiatal tehetségek támogatásáról szóló 25/2015. (VI.30.) önkormányzati rendelete módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva és az Alaptörvény 32. cikk (2) bekezdésben kapott felhatalmazása alapján a köznevelési intézményekbe járó tanulók részére biztosított térítésmentes juttatásokról, valamint az erzsébetvárosi fiatal tehetségek támogatásáról szóló 25/2015. (VI.30.) önkormányzati rendelet (továbbiakban: Rendelet) módosításáról a következőket rendeli el:

1. §

(1) A Rendelet 2. § (1) bekezdése helyébe a következő rendelkezés lép:

[A rendelet személyi hatálya kiterjed]

„(1) a 4. §-ban szabályozott juttatás esetén a középiskola 9. évfolyamának megkezdésekor VII. kerületi lakóhellyel vagy tartózkodási hellyel rendelkező, a tanfolyami beiratkozás időpontjáig folyamatosan Erzsébetvárosban lakó 10., 11., 12. és 13. évfolyamos középiskolai tanulóra, ha abban az évben, amelyben a jelentkezését benyújtja, az év január 1. napján a 16. életévét betöltötte.

2. §

A Rendelet 4. § (4) bekezdése helyébe a következő rendelkezés lép:

„(4) Az Önkormányzat minden év március 1-ig felhívást tesz közzé a helyben szokásos módon, melynek melléklete a rendelet 1. mellékletét képező Jelentkezési lap.

3. §

A Rendelet 4. §-a a következő (6) bekezdéssel egészül ki:

„(6) A juttatás igénybevételének további feltétele a rendelet 1. mellékletét képező Jelentkezési lap, valamint az abban megjelölt kötelező mellékletek határidőre történő, hiánytalan benyújtása”

4.§

A Rendelet 7. § (5) bekezdés helyébe a következő rendelkezés lép:

„(5) A pályázaton való részvétel további feltétele a rendelet 2. mellékletét képező Pályázati Űrlap, valamint az abban megjelölt kötelező mellékletek határidőre történő, hiánytalan benyújtása.”

5.§

(1) A Rendelet 1. sz. melléklete helyébe jelen rendelet 1. sz. melléklete lép.

(2) A Rendelet kiegészül jelen rendelet 2. sz. mellékletével.

6. §

E rendelet a kihirdetését követő napon lép hatályba, melynek rendelkezéseit – a folyamatban lévő felhívásra jelentkező tanulók esetében is – alkalmazni kell.

**Dr. Gotthard Gábor Vattamány Zsolt**

**jegyző polgármester**

**ÁLTALÁNOS INDOKOLÁS**

A térítésmentes és kedvezményes juttatások célja, hogy megkönnyítse a gyermekes családok életét, valamint jobb tanulási, életkezdési és munkavállalási lehetőségeket biztosítson a kerületi gyermekek és fiatalok részére.

**RÉSZLETES INDOKOLÁS**

1. §

A rendelkezés a kedvezményes oktatás vonatkozásában a rendelet személyi hatályát bővíti ki.

1. §

E szakasz a felhívás közzétételének módjáról és határidejéről rendelkezik.

1. §

E szakasz a juttatás igénybevételének további feltételeiről rendelkezik.

1. §

A fiatal tehetségek támogatására irányuló pályázat űrlap sorszámát módosítja.

1. §

A Rendelet mellékleteinek kijavítása

1. §

A rendelet hatályba lépésének időpontjáról, és hatályba lépés során módosuló személyi kör kiterjesztéséről rendelkezik a folyamatban lévő felhívás tekintetében.